Барање бр. 14-732/1

Број на деца вклучени во предучилишно образование во учебната 2020/21 според мерката родители ослободени од партиципација (ве молам наведете ги градинките кои вклучиле деца Роми според оваа мерка)? Дали во текот на 2021 година се одржа конференција за жени Ромки? Дали МТСП го припреми поглавјето за социјално домување во рамки на Законот за социјално домување? Дали може да споделите информации во однос на тој дел. Ве молам да ни доставите информации во однос на пилот активностите за времено згрижување на бездомни лица. Ве молиме да не информирате за активностите преземени во рамки на лицата времено згрижени под Кале и полит програма за времено згрижување на социјално ранливи категории во приватно сместување преку плаќање на кирија. Ве молиме да не информирате за спроведените активности од страна на Одделението за имплементација на Декадата и Националната Стратегија за Роми во текот на 2021 година. Дали во текот на 2021 се одржаа средби на Националното Координативно тело за Роми? Доколку да, дали ќе може да ги споделите извештаите од средбите. Ве молиме да не информирате за имплементираните активности во врска со решавање со проблемот на нерегистрираните лица во матичната книга на родени преку имплементација на Законот за лицата без регулиран граѓански статус. Ве молиме да не информирате за спроведените активности во врска со децата на улица.

Одговор:

|  |  |  |  |  |  |
| --- | --- | --- | --- | --- | --- |
| Градинка | Општина | Број на планирани деца | Запишани деца | Машки | Женски |
| „23 Август“ | Берово | 20 | 15 | 9 | 6 |
| „Естреја Овадија Мара“ | Битола | 25 | 21 | 10 | 11 |
| „Гоце Делчев“ | Виница | 22 | 11 | 6 | 5 |
| „Наша иднина“ | Прилеп | 25 | 21 | 12 | 9 |
| „Снежана“ | Чаир | 25 | 12 | 8 | 4 |
| „Пролет“ | Карпош | 20 | 0 | 0 | 0 |
| „Весели цветови“ | Делчево | 15 | 12 | 8 | 4 |
| „Олга Мицевска“ | Кичево | 20 | 0 | 0 | 0 |
| „Павлина Велјанова“ | Кочани | 23 | 10 | 4 | 6 |
| „Анѓел Шајче“ | Куманово | 25 | 11 | 6 | 5 |
| „Димче Мирчев“ | Велес | 15 | 7 | 2 | 5 |
| „25 Мај“ | Гази Баба | 20 | 4 | 3 | 1 |
| „7-ми Септември“ | Пехчево | 25 | 19 | 14 | 5 |
| „Брешиа“ | Дебар | 15 | 16 | 7 | 9 |
| „Р.Ј Корчагин“ | Центар | 20 | 17 | 6 | 11 |
| „Рада Поцева“ | Кавадарци  | 15 | 8 | 3 | 5 |
| „Фемо Кулаков“  | Неготино | 0 | 0 | 0 | 0 |
| „Детска Радост“ | Струмица | 15 | 0 | 0 | 0 |
| „Детелинка“ | Крива Паланка | 15 | 13 | 7 | 6 |
| „Ацо Караманов“ | Радовиш | 15 | 4 | 2 | 2 |

Министерката за труд и социјална политика Јагода Шахпаска учествуваше на 8. Меѓународна конференција на жената Ромка, во организација на Советот на Европа во Стразбур, на која меѓу другото, се разговараше и за влијанието што Ковид-19 го имаше врз Ромите, во однос на здравствената заштита, но и во однос на човековите права, дискриминација, расизам, вработување, родова еднаквост, младите.

На конференцијата на која учествуваат претставници на земјите членки на Советот на Европа, како и претставници на бројни невладини организации кои работат на унапредување на положбата на Ромите, особена на жените Ромки беше нагласена потребата од системски и организиран пристап кој подразбира прилагодување на мерките на потребите на Ромите, особено во услови на пандемијата Ковид-19.

Министерката Шахпаска, во своето обраќање, нагласи дека политиките на македонската Влада, се фокусираат на превенција и борба против родови стереотипи и сексизам, превенција и борба против родово базирано насилство, еднаков пристап до правда за жените, балансирано учество на жените и мажите во донесување одлуки, како и родово одговорно буџетирање во институциите на централно и локално ниво.

Во однос на положбата на Ромите и жените Ромки во услови на пандемијата со Ковид-19, министерката Шахпаска заклучи дека со социјалната реформа од 2019 година, која обезбеди пораст на гарантираната минимална помош за 300 проценти, детски и образовен додаток, државна социјална пензија, овозможивме ранливите категории на граѓани полесно да ја пребродат пандемијата. Таа информираше дека со олеснетиот пристап во системот на социјална заштита беа опфатени дополнителни 8.500 домаќинства, со што преку ГМП се обезбедени вкупно 36.200 домаќинства, од кои 20 проценти се ромски домаќинства.

Работната група во Министерство за труд и социјална политика, ја подготви работната верзија на социјалното домување кој ќе биде дел од Законот за домување, истиот е во фаза на финализирање во Министерство за труд и социјална политика

Започнувајќи од октомври 2017 година, Министерството за труд и социјална политика започна со преземање на активности во насока на заштита и реинтеграција на бездомните лица од ромската заедница.

 Притоа, имајќи предвид дека врз основа на Заклучок на Владата на РМ се отвори можноста за користење на други постоечки капацитети на установите за социјална заштита кои во тој момент беа неискористени, а можеа да обезбедат престој за голем број семејства, во текот на месец октомври 2017 година, врз основа на претходно утврдени критериуми беа сместени околу 120 лица од локацијата под Кале, во објекти што ги користи ЈУ за згрижување деца со воспитно социјални проблеми и нарушено поведение во Скопје.

 Со цел добивање на адекватни услови за престој, различни форми и содржини на работата за стекнување на животни и работни вештини, оспособување за самостојно живеење и интеграција во социјалната средина со ЈУ Завод за социјални дејности изготви пилот Програма за поддржано живеење, за чија успешна реализација, покрај стручните лица од ЈУ Меѓуопштински центар за социјална работа на град Скопје, беа ангажирани и 4 лица од две граѓански организации, „Амбрела“ и „Лил“.

 Во рамки на програмата, се реализираа голем број на активности за обезбедување на основни продукти, здравствена заштита, вклучување на децата во образовен систем, како и активности за олеснување на процесот за вклучување на пазарот на трудот.

 Од овие семејства, во текот на 2018 година вкупно 15 семејства се преселија и се со времен престој во контејнерската населба во рамки на ЈУ приватен центар за баратели на азил како втора фаза од процесот на осамостојување.

Оваа пракса на сместување на бездомни семејства продолжи и во наредните години, во текот на зимскиот период со цел избегнување на социјалните ризици во текот на најладните зимски месеци.

Мерки за времено згрижување на затекнатите лица под Кале

И во овој период остануваат дислоцирани 15 семејства (96 лица, 36 возрасни и 60 деца) во надлежност на Министерството за труд и социјална политика и сместени се во привремените живеалишта во Визбегово.

Ромска невладина организација активно работи со овие лица во насока на подобрување на нивната состојба во областа на образованието и вработувањето како и подигање на свеста кај семејствата во насока на нивна само одржливост.

Вкупно 8 семејства го остваруваат правото на гарантирана минимална помош, детски и образовен додаток. Времено се вработени 4 лица.

22 работоспособни лица редовно се пријавуваат во АВРСМ како активни баратели на работа. 30 деца посетуваат настава (28 во ОУ Климент Охридски 2 деца во ОУ Браќа Рамиз и Хамид), од нив 17 се во IV одделение, 5 деца продолжуваат во II одделение, 6 се во I одделение и 2 во VII одделение.

Со овие лица се работи исто така на индивидуално ниво и тековно се одвива процес на подготовка на индивидуални планови. Во работата со овие семејства се вклучени стручни лица од ЦСР, МТСП и 2 ромски НВОи. Продолжува работата со лицата во насока на подобрување на нивната состојба до нивниот престој во установата.

Поради состојбата со пандемијата КОВИД 19, сите активности се фокусирани на поддршка согласно пандемијата и следење на владините мерки.

Стратегијата за Ромите во Република Северна Македонија и Националните Акциони планови се изработени како документ кој е дел од јавните политики на Република Северна Македонија, за изедначување на вклученоста на Ромите во општествените текови.

При тоа, Република Северна Македонија се води од желбата за подобрување на квалитетот на живот кај сите свои граѓани, но и од нејзините аспирации за евроатланска интеграција и вклучување во европските иницијативи за социјална вклученост.

Тоа би значело и заокружување на стремежот пред кој сме исправени во насока на изградба на кохезивно општество кое се стреми кон континуиран економски и севкупен одржлив развој.

Статусот кој што го имаат Ромите бара координирана, долгорочна обврска на сите инволвирани актери, а акутноста на ситуацијата наложува итни активности коишто се очекува барем привремено да ја санираат состојбата. Поставени се јасни насоки на национално ниво за напредок, постојано набљудување на достигнувањата во однос на тие насоки како и размена на информации за тоа кои пристапи за подобрување на економскиот статус и социјалното вклучување на ромската популација покажуваат најдобри резултати во одредени околности.

Министерството за труд и социјална политика во рамките на надлежностите и координативната улога што ја има продолжува со имплементирање на проектите кои се препознатливи во ромската заедница и се во насока на инклузија на децата Роми во предучилишното образование, поголема информираност на припадниците на ромската заедница преку ромските информативни центри, вклучување на невработените Роми во активните мерки за вработување, идентификување на лицата неевидентирани во матичните книги на родени и помош при обезбедување на лични документи. Сите овие проекти се имплементирани во соработка со меѓународни организации и со ромски невладини организации.

Вклучувањето на сите релевантни фактори во решавањето на суштинските проблеми во ромската заедница во исто време гарантира и негова успешност.

Оваа Информација се доставува за да се информира Владата на Република Северна Македонија за проектите кои се имплементираат во Министерството за труд и социјална политика во однос на Стратегијата за Роми, како и се предлагаат одредени заклучоци кои произлегуваат како препораки од проектите кои се имплементираат на терен со цел да се подобри состојбата на Ромите во Република Северна Македонија**.**

**Имплементирани проекти во Министерството за труд социјална политика од Стратегијата за Роми**

Во однос на активностите за подобрување на социјалната вклученост на Ромите во рамките на Одделението за имплементација на Стратегијата на Ромите 2014-2020 и понатаму се продолжи со имплементација на планираните активности во сите области во согласност со Стратегијата за Ромите.

**Инклузија на деца Роми во предучилишно образование**

Министерството за труд и социјална политика во соработка со Ромскиот едукативен фонд (РЕФ) веќе 14 учебни години по ред го имплементира проектот Инклузија на деца Роми во Јавните општински установи - детски градинки.

Учебната 2021/2022 година е четврта година по ред со заклучок од Влада каде што децата Роми од социјален ризик се вклучени во предучилишното образование со ослободување од партиципација (преку системско решение, преку блок дотациите што ги доделува МТСП до општините) во рамки на проектот Инклузија на деца Роми во ЈОУДГ.

Бројот на запишани деца Роми на национално ниво изнесува 420. Во рамките на проектот од вкупниот број на запишани деца на национално ниво деца Роми опфатени преку ослободување со партиципација изнесува 187 или вкупно 40% од предвидениот таргет 390 за учебната 2021/2022 година, во 15 општини (Берово, Битола, Виница, Прилеп, Чаир, Делчево, Кочани, Куманово, Велес, Пехчево, Дебар, Центар, Кавадарци, Крива Паланка и Радовиш).

Во општините  Карпош, Струмица, Неготино, Гази  Баба и Кичево иако се вклучени во реализација на проектот сеуште не се вклучени децата во градинките, поради сеуште не потпишани трипартитните договори за соработка, во општините Карпош и Кичево (до крај на декември се очекува нивно потпишување).

Во општините Неготино и Струмица, поради недоволен интерес од страна ЈОУДГ (недоволна флексибилност во вклучувањето на децата по однос на поставените критериуми – исклучиво деца од семејства приматели на ГМП, иако препораката вклучува широк дијапазон на семејства во социјален ризик, како и недоволна заинтересираност за ангажирање на негувателка Ромка).

Во општина Гази Баба, како главна причина се јавува КОВИД 19 пандемијата и недостатокот на ангажирана негувателка Ромка.

Поради КОВИД 19 пандемијата за време на периодот на информирање 2021 година, се реализираа 4 циклуси - 20 онлине мониторинг средби со вклучените градинки во проектот, родителите, негувателките Ромки, воспитувачките и медијаторите во насока на следење на процесот на онлине наставата во градинките.

Во сите 20 општини каде што се реализира проектот реализирани се онлине средби/ работилници со родителите на вклучените деца, во насока на јакнење на свеста за важноста на образованието на децата. Средбите се водени од стручни лица (педагог, психолог, лекар, нутриционист, стоматолог и социолог) кои интерактивно разговараа околу прашања поврзани со социјализацијата на децата во градинка, раното детство и развој на децата, потоа за одржување на хигиената во борба против болестите кај децата посебно во зимскиот период и за време на пандемијата и здрава исхрана на децата.

**Ромски Информативни Центри**

Во текот на периодот за известување, Ромските информативни центри работеа со граѓаните, согласно проблемите и потребите на заедницата, континуирано според своите планирани активности и работни планови.

За период на известување од страна на РИЦи дадени се вкупно 2497 услуги, со фокус на социјалните услуги од областа на (социјална заштита - 1955, здравствена заштита - 116, домување - 26, образование - 279, вработување - 98, лична документација – 20 и друго -3).

Во овој период РИЦи работеа на информирање на заедниците за поддршка на лицата од областа на социјална заштита.

До крајот на 2021 година, функционираат 8 (осум) Ромски Информативни Центри, во Гостивар, Кичево, Делчево, Кочани, Виница, Неготино, Битола, Шуто Оризари, во кои се ангажирани 9 (девет) информатори.

**Акција за евиденција на лица во матична книга на родените**

Од страна на работната група за следење и имплементација на акцискиот план во согласност со донесениот закон, се одвива процесот на имплементација на **законот** за неевидентирани лица во матична книга на родени. Фокусот е ставен на можностите и начините за нивно запишување на лицата. Според последните податоци од УВМКР околу 207 лица имаат поднесено барање, вкупно 79 лица има добиено посебни идентификациони исправи.

Во тековниот период се работеше на проблемите кои се појавуваат во институциите околу остварување на правата од областите на социјална и здравствена заштита, вработување и образование на лицата кои веќе се стекнале со привремена идентификациона исправа.

**Мерки за времено згрижување на затекнатите лица под Кале**

И во овој период остануваат дислоцирани 15 семејства (96 лица, 36 возрасни и 60 деца) во надлежност на Министерството за труд и социјална политика и сместени се во привремените живеалишта во Визбегово.

Ромска невладина организација активно работи со овие лица во насока на подобрување на нивната состојба во областа на образованието и вработувањето како и подигање на свеста кај семејствата во насока на нивна само одржливост.

Вкупно 8 семејства го остваруваат правото на гарантирана минимална помош, детски и образовен додаток. Времено се вработени 4 лица.

22 работоспособни лица редовно се пријавуваат во АВРСМ како активни баратели на работа. 30 деца посетуваат настава (28 во ОУ Климент Охридски 2 деца во ОУ Браќа Рамиз и Хамид), од нив 17 се во IV одделение, 5 деца продолжуваат во II одделение, 6 се во I одделение и 2 во VII одделение.

Со овие лица се работи исто така на индивидуално ниво и тековно се одвива процес на подготовка на индивидуални планови. Во работата со овие семејства се вклучени стручни лица од ЦСР, МТСП и 2 ромски НВО. Продолжува работата со лицата во насока на подобрување на нивната состојба до нивниот престој во установата.

Поради состојбата со пандемијата КОВИД 19, сите активности се фокусирани на поддршка согласно пандемијата и следење на владините мерки.

**Програма РОМАКТЕД II**

Програмата РОМАКТЕД II како продолжение на програмата РОМАКТЕД I исто така е дизајнирана во насока на градење на политичка волја и одржлив ангажман на политиката на локалните власти, а целта е да се зајакне демократското локално управување, да се изградат капацитети и да се стимулира зајакнувањето на локалните ромски заедници.

Една од целите на програмата е јакнење на Ромите преку обуки, градење на вештини и капацитети и нивно организирано вмрежување што ќе придонесува за решавање на проблемите во локалната заедница.

Во рамките на имплементирање на програмата РОМАКТЕД II на 10 декември 2021 година се одржа конференција на тема Промовирање на добро владеење и зајакнување на Ромите на локално ниво на која беше испратена пораката за еднаквост во правата, слободата и пристапот до ресурси на сите граѓани, вклучително и Ромите.

Министерството за труд и социјална политика со 14 општини кои се вклучени во втората фаза од имплементацијата на програмата РОМАКТЕД II, потпиша Меморандум за разбирање, заедно со Советот на Европа.

**Други активности**

Одржан состанокот на министри во Сараево, Република Босна и Херцеговина на кој е разговарано за степенот на реализација на поставените мерки и активности по однос на Декларацијата од Познан, со донесени одредени заклучоци.

**По однос на регионалниот проект,** Зајакнување на националните и локалните системи за поддршка на ефективната социоекономска интеграција на (Ромите) повратници на Западен Балкан, направена е селекција на 3 општини кои се опфатени со пилот активности во рамки на проектот.

Одржани се работилници со општините за запознавање и реализација на активностите планирани со проектот.

**Национална програма за трансформација** на непријавената работа помеѓу Ромите во Република Северна Македонија (Промоција на декларирана работа кај Ромите 2021-2023) и истата преку Информација на Влада е доставена на разгледување и усвоена од Владата на Република Северна Македонија.

Овој документ е изработен во рамките на Проектот Интеграција на Ромите 2020 - со помош на Владата на Република Северна Македонија за спроведување на Патоказот 2019-2021 како дел од процесот за постигнување на заложбите од Познанската декларација и интеграцијата во ЕУ.

Во насока на подготовка на **Стратегијата за Ромите 2022-2030,** одржани се две дводневни работилници со претставници од релевантните ресорни министерства и граѓански организации.

На почеток на ноември 2021 година, Министерството за труд и социјална политика, во соработка со Акциониот тим за интеграција на Ромите на Регионалниот совет за соработка, одржа работна средба на која се презентира нацрт верзијата на **Националната Стратегија за Роми, Еднаквост, Инклузија и Партиципација 2022 - 2030.**

На средбата во рамки на подготвениот документ беа изложени Процесот на партиципативно планирање, Анализа на состојбата и предизвици, Стратешки цели, индикатори, мерки и активности и процесот на Мониторинг и евалуација.

Националната Стратегија за Роми 2022 - 2031, ќе биде поставена на енер на страната на Министерството за труд и социјална политика, до крај на декември 2021 година, како можност за дополнување и коментирање.

Во јануари 2022 година, финалниот документ ќе биде доставен до Влада на Република Северна Македонија за разгледување и усвојување.

Исто така на крајот на ноември 2021 година во Влада на Република Северна Македонија се организира дискусија за мапирање на постојните правни и политички рамки за ставање крај **на бездржавјанството на Ромите во Западен Балкан**.

На работниот состанок се разговара за имплементацијата Патоказот за ставање крај на бездржавјанството кај Ромите, документ кој дава насоки за можни модели за надминување на постоечките пречки за универзален пристап до граѓанска документација и регистрација, како и за признавање или олеснето стекнување на државјанство.

Главни прашања кои се дискутираa на работната средба беа идентификација на административни решенија и олеснување на пристапот до документите за граѓанска регистрација и признавањето – или олеснето стекнување на државјанството и можности на специфични правни и политички рамки кои се применливи за регионален пристап да се категоризираат видот на правниот, политичкиот или практичниот проблем.

До крај на декември 2021 година, Министерството за труд и социјална политика ќе достави Информација на Влада со конкретни заклучоци за надминување на проблемот со институциите кои не покажуваат интерес во имплементирањето на Законот за неевидентирани лица во матична книга на родени.

На 19 ноември 2021 година, во Скопје се одржа јавна дебата за подготовката на **Националниот акционен план за жените Ромки** во Република Северна Македонија за периодот 2022-2024 година, кој што е во завршна фаза.

Подготовката на НАП е поддржана од страна на Советот на Европа (програмската канцеларија во Скопје) во рамки на Министерството за труд и социјална политика.

Во периодот септември – ноември 2021 година, спроведено е истражување и се одржани работилници / фокус групи со жени Ромки.

Главната цел на НАП е заштита, промоција и исполнувањето на човековите права на жените и девојките Ромки. На јавната дебата присуствуваа меѓународни и граѓански организации и претставници од општините.

Оваа соработка помеѓу Министерството за труд и социјална политика и Советот на Европа, се реализира во рамки на Стратешкиот Акционен план на Советот на Европа за Роми и патувачи 2020-2025 и во согласност на годишната Меѓународна конференција за жени Ромки која се одржа во Стразбург, ноември 2021 година.

Јавната дебата беше организирана со поддршка на програмската канцеларија на Советот на Европа во Скопје.

Поради пандемијата Ковид 19, не се одржани  состаноци, на  Националното координативно тело.

За имплементацијата Патоказот за ставање крај на без државјанството кај Ромите, документ кој дава насоки за можни модели за надминување на постоечките пречки за универзален пристап до граѓанска документација и регистрација, како и за признавање или олеснето стекнување на државјанство.

Главни прашања кои се дискутираа на работната средба беа идентификација на административни решенија и олеснување на пристапот до документите за граѓанска регистрација и признавањето – или олеснето стекнување на државјанството и можности на специфични правни и политички рамки кои се применливи за регионален пристап да се категоризираат видот на правниот, политичкиот или практичниот проблем.

До крај на декември 2021 година, Министерството за труд и социјална политика ќе достави Информација на Влада со конкретни заклучоци за надминување на проблемот со институциите кои не покажуваат интерес во имплементирањето на Законот за неевидентирани лица во матична книга на родени

Министерството за труд и социјална политика е носител на социјалната заштита на загрозените групи граѓани и е клучен актер за заштита на децата на улица/улични деца во чија надлежност е и заштита и грижа на оваа категорија на деца на улица и нивните родители како посебна целна група. Заштита и постапување со децата на улица, е комплексен проблем и бара мултисекторски период кој почива на темелите на изградена, организирана и стандардизирана вмрежена законска соработка на сите релевантни владини и невладини организации и институции, како и поединци кои се директно и индиректно вклучени во проблемот деца на улица/улични деца, преку мултисекторската вклученост согласно со надлежностите на секоја институција, сектор и поединец, а која се однесува на деца на улица/улични деца.

Центарот за социјална работа како орган за старателство на примарно ниво преземе сет на мерки и активности за заштита на децата од улица преку јакнењето на биолошките родители и родителските капацитети, одговорното родителство и надминување на стереотипни однесувања, поврзани со припадност на одредена етничка група, мерки на Владата на РСМ за надминување и сузбивање на сиромаштијата и вработување. Стручните лица од центарот за социјална работа на секундарно ниво преземаат мерки и активности и тоа: дневно згрижување на децата на улица и користење на инструментот надзор над вршењето на родителското право, каде што спаѓа и мерката „одземање на родителското право“, сместување во згрижувачки семејства и мал групен дом за деца преку индивидуален пристап за секое дете/семејство.

Дневниот центар за деца на улица е место каде што поминуваат еден дел од денот, каде што се чувствуваат сигурни и згрижени. Со помош на стручните лица во дневниот центар можност за задоволување на нивните потреби, во зависност од индивидуалните карактеристики на секое дете поединечно. На територијата на град Скопје, функционираат две центри за деца на улица и тоа: Кисела Вода и Шуто Оризари. Дневниот центри во Кисела Вода е организациона единица на ЈУ Меѓуопштински центар за социјална работа на град Скопје и Дневен центар за деца на улица во Шуто Оризари кој е менаџиран од страна на Здружението за заштита на правата на детето, и е првото лиценцирано здружение за давање на оваа услуга. Согласно последните податоци на министерството вкупниот број на деца на улица на територијата на РСМ изнесува 70 деца.